IV Matinal de Alma de Acero
04 juliol 2018

## IV Matinal de Alma de Acero04 juliol 2018Última actualització: 14 juliol 2025

![](../gestion/img/_AO_2176-copia.jpg)  
  

Gandia, 4 de juliol de 2018.- El **regidor de Polítiques amb la Ciutadania, Nahuel González**, acompanyat del **vicepresident de Alma de Acero, Andrés Maraboto, i del Responsable de Comunicació, Juan Grimal,**  i el **regidor i president de la Junta del districte del Grau, Miguel Ángel Picornell,** han presentat aquest matí la IV Matinal de Alma de Acero que es realitzarà el diumenge 8 de juliol. Entre les 9:00 h i 15:00 h  les actuacions de The Velvet Rock Band i del Dj René Voo Doo amenitzaran amb el rock espanyol i internacional totes les activitats de la Matinal que s’ubicarà en el parc de l’Oller del Grau de Gandia i que tindrà una entrada gratuïta.

González ha destacat que la iniciativa té un caràcter solidari, ja que “_destina tots els beneficis obtinguts en les vendes d’uns tiquets de 10 euros al Centre de menors de la Safor de Beniopa_”. Tal com ha explicat Grimal, “_la papereta inclourà una camiseta commemorativa, l’esmorzar, dos consumicions, un número per a una rifa i la consumició en la ‘ruta barítima’ que recorrerà la ciutat i tindrà parada en el bar Coyote en la platja de Gandia_”.

Per la seua banda, Maraboto ha agraït l’ajuda de l’Ajuntament de Gandia i la Corporació del Grau que permet que “_Alma de Acero puga organitzar des de fa quatre anys la Matinal_” i que aconsegueix que “_el lloc on vivim siga un millor lloc on els xiquets del Centre de menors es puguen sentir millor_”. Com a resposta, Picornell ha declarat que “_agraeix que Alma de Acero continue pensant en el Grau i en el parc de l’Oller per a organitzar la Matinal i que d’ací 15 o 20 anys puguem dir que és la tradicional Matinal motera de Alma de Acero_”.

 Finalment, tots quatre han aprofitat per a animar als veïns i veïnes del Grau i de tota la comunitat a què acudisquen a la Matinal que l’any passat va batre rècords d’assistència i que “_es preveu que augmente la participació enguany_”, segons ha conclòs Grimal.